
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

изх.№ 61-00-232/19.10.2021 г.
вх. № ОС-614/19.10.2021 г.
ДО

ОБЩИНСКИ СЪВЕТ
ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Придобиване на собственост върху поземлен имот с идентификатор 31111.31.433, с площ 54 кв.м. по КККР на гр. Златоград, по възмезден начин. 
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С молба с вх. № 94-00-3792/31.10.2018 г. от Елза Николаева Кюртева - наследник на Хелга Михайлова Марангозова, е поискала Община Златоград, да откупи имот 31111.31.433 по КККР на гр. Златоград, с площ 54 кв.м., попадащ под сгради с идентификатори 31111.31.237.3 и 31111.31.237.4 по КККР на гр. Златоград /Производствено хале, гр. Златоград, ул. „Албена” № 23/.

По молбата е внесена докладна записка с вх. № ОС-140/14.02.2020 г. от Кмета на Община Златоград до Общинска съвет Златоград.
С Решение № З 64/27.02.2020 г. на Общински съвет Златоград е дал съгласие Община Златоград да придобие възмездно правото на собственост върху поземлен имот с идентификатор 31111.31.433 с площ 54 кв.м. по КККР на гр. Златоград, който попада в УПИ ХХVІ и УПИ ХХV в кв. 20 по ПУП на гр. Златоград, от Елза Николаева Кюртева – наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска, на цена в размер на 1 890,00 лв. (хиляда осемстотин и деветдесет лева), без вкл. ДДС.   
В бюджета на Община Златоград за 2020 година беше заложено покупката на гореописания имот да бъде осъществена със средствата от приходи от продажби на общинска собственост. 

Поради много ниските приходи от продажба на общински имоти през 2020 г., Решение № З 64/27.02.2020 г. на Общински съвет Златоград  не е изпълнено.
Община Златоград е собственик на имот 310237 (ПИ 31111.31.237 по КККР на гр. Златоград), с обща площ 3 540 кв.м., находящ се в гр. Златоград, ул. „Албена” № 23, с акт № 451/07.06.2006 г. за частна общинска собственост.

С нотариален акт № 30, том І, рег. № 416, дело № 30 от 28.02.2003 г. за собственост на недвижим имот по давностно владение, Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска са собственици на поземлен имот с пл. № 2441, кв. 19 по ПУП на гр. Златоград с площ 1153 кв.м., от който имот 89 кв.м. попадат в УПИ ХІV, кв. 19 по ПУП на гр. Златоград, 347 кв.м. попадат в УПИ ХІІІ, кв. 19 по ПУП на гр. Златоград, 368 кв.м. попадат в УПИ ХІІ, кв. 19 по ПУП на гр. Златоград, 48 кв.м. попадат в УПИ ХХVІ, кв. 20 по ПУП на гр. Златоград, 6 кв.м. попадат в УПИ ХХV, кв. 20 по ПУП на гр. Златоград и 295 кв.м. попадат в улица.
Съгласно действащият регулационен план за гр. Златоград в урегулирането на УПИ ХХVІ и ХХV, кв. 20 по ПУП на гр. Златоград, участват поземлени имоти с идентификатори 31111.31.237 – собственост на Община Златоград и 31111.31.433 – собственост на Елза Николаева Кюртева - наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска.

Видно от Удостоверение за факти и обстоятелства по териториално и селищно устройство № 370/29.07.2019 г., със заверка „Важи към дата: 12.10.2021 г.“ е, че поземлен имот с идентификатор 31111.31.433 с площ 54 кв.м. по КККР на гр. Златоград, попада в УПИ ХХVІ и УПИ ХХV в кв. 20 по ПУП на гр. Златоград, одобрен със Заповед № РД-221/16.02.1982 г. на Председателя на ОНС-Смолян.
Съгласно чл. 34, ал. 2 от Закона за общинската собственост, възмездно придобиване от Общината на право на собственост или на ограничени вещни права върху имоти се извършва след решение на Общинския съвет, по ред определен в наредбата по чл. 8, ал. 2. Въз основа на решението на Общинския съвет се сключва договор от Кмета на Общината.

За ПИ с идентификатор 31111.31.433 с площ 54 кв.м., са изготвени:

1. Данъчна оценка в размер на 351,00 лв. (триста петдесет и един лева);

2. Пазарна оценка в размер на 1 350,00 лв. (хиляда триста и петдесет лева).
Паразната оценка е препотвърдена с уведомително писмо от 17.06.2021 г. 
С писмо с изх. № 92-00-163/28.09.2021 г. до Елза Николаева Кюртева - наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска, е отправено предложение, Община Златоград, да откупи от тях, поземлен имот с идентификатор 31111.31.433 с площ 54 кв.м. по КККР на гр. Златоград, който попада в УПИ ХХVІ и УПИ ХХV в кв. 20 по ПУП на гр. Златоград на пазарна цена, определена от лицензиран оценител, в размер на 1 350,00 лв.
Във възражение с вх. № 92-00-167/04.10.2021 г., постъпило в Общинска администрация Златоград, от Елза Николаева Кюртева - наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска, не са съгласни с пазарната оценка, в размер на 1 350,00 лв. и предлагат, Община Златоград да откупи от тях, поземлен имот с идентификатор 31111.31.433 с площ 54 кв.м. на цена – 1 890,00 лв. (35,00 лв. за 1 кв.м.).
С цел прекратяване на съсобствеността в УПИ ХХVІ и ХХV, кв. 20 по ПУП на гр. Златоград и започване на процедура за придобиване на имот с идентификатор 31111.31.433, с площ 54 кв.м. по КККР на гр. Златоград, попадащ под сгради с идентификатори 31111.31.237.3 и 31111.31.237.4 /Производствено хале, гр. Златоград, ул. „Албена” № 23/, предлагам да бъде уважено предложението на Елза Николаева Кюртева, Роман Михайлов Мушков, Фаня Михайлова Хайвазова и Наталия Михайлова Чепинска, Община Златоград, да откупи от тях, поземлен имот с идентификатор 31111.31.433 с площ 54 кв.м. на цена – 1 890,00 лв. (35,00 лв. за 1 кв.м.).

В Годишната програма за управление и разпореждане с имотите – общинска собственост в Община Златоград през 2021 г. е включен поземлен имот с идентификатор 31111.31.433 с площ 54 кв.м., попадащ в обхвата на сгради с идентификатори 31111.31.237.3 и 31111.31.237.4 по КККР на гр. Златоград, в Раздел ХI. Описание на имотите, които Общината има намерение да придобие и способите за тяхното придобиване; Имоти, които Община Златоград има намерение да закупи; т. 7.
При положително становище на Общински съвет, предлагам следния проект за

РЕШЕНИЕ :
Общински съвет Златоград на основание чл.21, ал.1, т.8 от ЗМСМА, чл.34, ал.2 от Закона за общинската собственост, чл.9, т.1 от Наредба № 2 на Общински съвет Златоград, за реда за придобиване, управление и разпореждане с общинско имущество, Общински съвет Златоград

РЕШИ:
1. Дава съгласие Община Златоград да придобие възмездно правото на собственост върху поземлен имот с идентификатор 31111.31.433 с площ 54 кв.м. по КККР на гр. Златоград, който попада в УПИ ХХVІ и УПИ ХХV в кв. 20 по ПУП на гр. Златоград, от Елза Николаева Кюртева – наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска, на цена в размер на 1 890,00 лв. (хиляда осемстотин и деветдесет лева), без вкл. ДДС.   
Разходите по придобиване на имота са за сметка на Община Златоград и са в размер на 2 420,70 лв. (две хиляди четиристотин и двадесет лева и седемдесет стотинки), в това число: ДДС върху стойността на земята – 378,00 лв.; местен данък 3% с включен ДДС – 56,70 лв; пазарна оценка с включен ДДС – 84,00 лв.; такса за вписване на договора с включен ДДС – 12,00 лв.
2. Общински съвет Златоград упълномощава Кмета на Община Златоград да сключи договор за покупко-продажба  на имота, описан в т.1, с Елза Николаева Кюртева – наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска, на цена в размер на 1 890,00 лв. (хиляда осемстотин и деветдесет лева).
Приложения:
1. Молба с вх. № 94-00-3792/31.10.2018 г. от Елза Николаева Кюртева – наследник на Хелга Михайлова Марангозова;

2. Нотариален акт № 30, том І, рег. № 416, дело № 30 от 28.02.2003 г. за собственост на недвижим имот по давностно владение;
3. Пазарна оценка от лицензиран оценител, ведно с уведомително писмо от 17.06.2021г.;
4. Данъчна оценка;
5. Писмо с изх. № 92-00-163/28.09.2021 г. на Кмета на Община Златоград;

6. Възражение с вх. № 92-00-167/04.10.2021 г. от Елза Николаева Кюртева - наследник на Хелга Михайлова Марангозова, Роман Михайлов Мушков, Фаня Михайлова Хайвазова и Наталия Михайлова Чепинска.
С уважение,

МИРОСЛАВ ЯНЧЕВ

Кмет на Община Златоград

АЯ/ЗЦ

Изготвил:

Аделина Якимова, младши експерт ОС
Съгласувал:
Златка Цекова, директор АПО, ОС и З, 

той и юрисконсулт




В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

